laion/Wikipedia-Exotic huggingface dataset:
קניון אייסמול

קניון אייסמול (ICE MALL) הוא מרכז קניות באילת הנמצא בצמוד למרינה והוקם בשנת 2012. ככל העסקים באילת, הקניון נמצא באזור סחר חופשי הנהוג באילת משנת 1985, ולכן המוצרים הנמכרים בו פטורים ממע"מ. הקניון מכיל במרכזו משטח החלקה אולימפי על הקרח, כולל כ-150 חנויות, כ-30 אטרקציות, כ-20 מסעדות ובתי קפה. בין שאר מרכזי הקניות באילת נמצאים: קניון שבעת הכוכבים, קניון מול הים, מרכז ביג אילת ומרכז רכטר. הקניון נבנה ככיפה גאודזית ומשתרע על שטח של כ-40 אלף מ"ר. יש בו שתי קומות מסחר ועוד אחת תת-קרקעית המשמשת כחניון. במרכז הקניון נמצא משטח החלקה על הקרח אולימפי המשתרע על שטח של כ-1,800 מ"ר. במשטח זה מתקיימים מופעי ראווה של החלקה אומנותית על הקרח. מדיה וקבצים בנושא קניון אייסמול בוויקישיתוף אתר האינטרנט הרשמי של קניון אייסמול קניון אייסמול באתר התיירות של אילת
מפרץ באקו

מפרץ באקו (באזרית: Bakı buxtası) הוא מפרץ בחוף המערבי של הים הכספי באזרבייג'ן. באזור נמצא נמל באקו (אנ').‏‏ מהמאה ה-1 ועד המאה ה-7, אזור באקו היה לח וחם. במפה של תלמי, תואר באקו כאזור שנמצא רחוק מהים. לאחר המאה ה-7 עלה מפלס המים של הים הכספי עד למאה ה-9, ומאז החלה היווצרותו של מפרץ באקו. בסוף המאה ה-8, האזור היה מוצף לעיתים תדירות. רעידת אדמה גדולה שהתרחשה ב-1306, טירת סבאיל (אנ'), שנבנתה על אי במפרץ באקו, שקעה, והתגלתה מחדש רק בתחילת המאה ה-18. מריו סנוטו, גאוגרף איטלקי מהמאה ה-14, ציין בצער כי: "מפלס המים של הים הכספי עולה מדי שנה ורוב הערים הוצפו", ולפי דבריו של הגאוגרף עבד א-ראשיד אל-באקובי, הים הכספי הציף חלקים נרחבים מבאקו ב-1403. על פי הודעת נציג של משרד האקולוגיה ומשאבי הטבע של אזרבייג'ן, מפרץ באקו נמצא במצב אקולוגי חמור, בעיקר מפסולת תעשייתית וביתית, ומניצול כלי שיט, מרבצי נפט וגז. בסוף המאה ה-20 ובתחילת המאה ה-21, ממשלת אזרבייג'ן תיקצבה עבודות לניקוי המפרץ. בסך הכל, הוצאו מהים כ-4,500 טונות של גרוטאות מתכת וכ-412 טונות של פסולת עץ. מבט אל המפרץ מהעיר העתיקה של באקו (1862) מבט אל המפרץ מגבעת בייל מחלק מהמפרץ, מבט מרכבל. מדיה וקבצים בנושא מפרץ באקו בוויקישיתוף מפרץ באקו, באתר אנציקלופדיה בריטניקה (באנגלית) "Bay of Baku". britannica.com/. Encyclopædia Britannica. ארכיון מ-2014-12-31. נבדק ב-31 בדצמבר 2014. {{cite web}}: (עזרה) "Баку - столица Азербайджана". ארכיון מ-2012-05-11. נבדק ב-2021-11-27. "Изменения уровня Каспийского моря". ארכיון מ-2021-03-06. נבדק ב-2021-11-27. "Stone-bound tales of a sunken city". אורכב מ-המקור ב-9 בספטמבר 2010. נבדק ב-31 בדצמבר 2014. {{cite news}}: (עזרה) "Бакинская бухта очищается от металлолома". אורכב מ-המקור ב-2013-01-15. "Затонувшие корабли: когда будет очищена бакинская бухта?". Day.az. ארכיון מ-2021-10-08. נבדק ב-2021-11-27.
מפרץ ולורה

מפרץ ולורה (באלבנית: Gjiri i Vlorës) הוא מפרץ בים האדריאטי באלבניה. האזור מסווג כאזור עופות חשוב (אנ') וכאזור צמחים חשוב (אנ').‏ בעת העתיקה (לפני 400 לפני הספירה), הגבול הצפוני ביותר של השלטון הצ'אוני (אנ') היה ממוקם בקצה הצפוני של מפרץ ולורה. בתקופת רומא העתיקה, האזור היה מקום משמעותי והיו בו מספר קרבות בניהולו של יוליוס קיסר. בתקופת המלחמה הקרה, היה באזור המפרץ בסיס ימי סובייטי. Bejko, Lorenc; Morris, Sarah; Papadopoulos, John; Schepartz, Lynne (2015). The Excavation of the Prehistoric Burial Tumulus at Lofkend, Albania. ISD LLC. ISBN 1938770528. De Simone, Carlo (2017). "Illyrian". In Klein, Jared; Joseph, Brian; Fritz, Matthias (eds.). Handbook of Comparative and Historical Indo-European Linguistics (באנגלית). Vol. 3. Walter de Gruyter. pp. 1867–1872. ISBN 978-3-11-054243-1. Hammond, N.G.L. (1997). "Hammond The Tribal Systems of Epirus and Neighbouring Areas down to 400 B.C.". Epirus, 4000 Years of Greek History and Civilization. Hatzopoulos, M. B. (1997). "The Borders of Hellenism in Epirus during Antiquity". In M. V. Sakellariou (ed.). Ηπειρος: 4000 χρόνια ελληνικής ιστορίας και πολιτισμού. Ekdotike Athenon. ISBN 9789602133712. Longhurst, Ian (2016). Caesar's Crossing of the Adriatic Countered by a Winter Blockade During the Roman Civil War. The Mariner's Mirror. Vol. 102. Routledge. pp. 132–152. doi:10.1080/00253359.2015.1054681. מדיה וקבצים בנושא מפרץ ולורה בוויקישיתוף "Management Plan for National Marine Park Karaburun-Sazan" (PDF). mcpa.iwlearn.org (באנגלית). p. 10. ארכיון מ-2021-03-19. נבדק ב-2021-11-27. BirdLife International. "Vlora Bay, Karaburun Peninsula and Cika mountain". datazone.birdlife.org (באנגלית). p. 1. ארכיון מ-2018-06-12. נבדק ב-2021-11-27. IUCN, World Wide Fund for Nature, Plantlife. "Important Plant Areas of the south and east Mediterranean region" (PDF). portals.iucn.org (באנגלית). p. 75. ארכיון (PDF) מ-2017-06-06. נבדק ב-2021-11-27.{{cite web}}: תחזוקה - ציטוט: multiple names: authors list (link) Hammond 1997, p. 55: "Chaonian power thus ran from the northern end of the Gulf of Aulon (adjacent to Apollonia) to the southern end of the plain by Konispolis" Longhurst 2016, p. 132: "The most significant problem is the identification of Caesar’s landing place for his army with Palaeste, when it can be shown that he probably landed inside the Gulf of Valona." 134: "Pompey’s army was dispersed in winter quarters leaving his main supply base of Dyrrachium (Durazzo or Durrës) potentially vulnerable to a surprise attack. Caesar planned to land his army on the coast of Illyricum (Albania), as near as he could to Dyrrachium, march on the city and seize Pompey’s supplies."
פרוטוהיסטוריה

פרוטוהיסטוריה (נכתב גם פרוטו-היסטוריה) מיוונית πρῶτος (ראשוני או ראשון) ו-Iστορία (היסטוריה), היא התקופה בין הפרהיסטוריה להיסטוריה שבמהלכה תרבות או ציוויליזציה טרם פיתחה כתיבה, אך תרבויות אחרות כבר ציינו את קיומן של אותן קבוצות טרום-אוריינות בכתביהן. לדוגמה, באירופה, הקלטים והשבטים הגרמאניים נחשבים לפרוטו-היסטוריים כשהחלו להופיע במקורות יווניים ורומיים. פרוטוהיסטורית עשויה להתייחס גם לתקופת המעבר בין הופעת האוריינות בחברה, לבין כתביהם של ההיסטוריונים הראשונים שלה. שימור מסורות בעל פה עלול לסבך את העניינים, מכיוון שהן יכולות לספק מקור היסטורי משני לאירועים מוקדמים אף יותר. אזורים של התיישבות אנושית הכוללים קבוצה בעלת יכולת קרוא וכתוב וקבוצה שאינה, נחקרים גם כמצבים פרוטו-היסטוריים. המונח יכול להתייחס גם לתקופה שבה נמצאו מסמכים היסטוריים מקוטעים או חיצוניים, שאינם כוללים בהכרח מערכת כתיבה מפותחת. לדוגמה, שלוש הממלכות הקדומות של קוריאה (אנ'), תקופת יאיואי ביפן ותרבות המיסיסיפי, שתועדו על ידי חוקרים אירופיים מוקדמים, הן פרוטו-היסטוריות. הארכאולוג טימותי טיילור, במאמר ב-Oxford Illustrated History of Prehistoric Europe, כתב: בגלל הקיום בחלק מהחברות, אך לא בכל החברות, של כתיבה היסטורית במהלך האלף הראשון לפני הספירה, התקופה כונתה לעיתים קרובות "פרוטוהיסטורית" במקום פרהיסטורית. הבנת העבר שנרכשה באמצעות ארכיאולוגיה שונה בתכלית באופייה מהבנה הנגזרת מטקסטים היסטוריים. להחזיק את שני סוגי הראיות הוא ברכה ואתגר . בדומה לפרה-היסטוריה, קשה לפעמים לאנתרופולוגים לקבוע מתי תרבות עשויה להיחשב פרהיסטורית או פרוטו-היסטורית. הנתונים משתנים במידה ניכרת מתרבות לתרבות, מאזור לאזור, ואפילו ממערכת אחת של תאריכים לאחרת. בצורתה הפשוטה ביותר, פרוטו-היסטוריה עוקבת אחר אותה כרונולוגיה כמו הפרה-היסטוריה ומבוססת על התקדמות טכנולוגית של עם מסוים בכל הנוגע למטלורגיה: התקופה הכלקוליתית (עידן הנחושת) תקופת הברונזה תקופת הברזל התרבויות והקבוצות האתניות הפרוטו-היסטוריות הידועות ביותר הן אלו שעבורן נטבע המונח במקור, השבטים הברברים השונים שהוזכרו על ידי סופרים אירופאים ואסייתים. רבים מעמים אלו חוו גם תקופות של פרהיסטוריה והיסטוריה: האלאנים בני הארי (Erie people) (אנ') הבלטים (אנ') הבולגרים הגאלים הגרמאניים הדאקים ההונים הטינוקואה (אנ') המדיארים המוסופולאה (אנ') הנומידיה הסלאבים הסרמטים הסקיתים הסוסקהאנוק (אנ') הפארת'יאה (אנ') הקופון הקלטים התראקים מערכת שלוש התקופות טכנולוגיה פרה היסטורית Taylor, Timothy (1994). "Thracians, Scythians and Dacians". In Cunliffe, Barry (ed.). The Oxford Illustrated Prehistory of Europe. Oxford: Oxford University Press. pp. 373–410.
הארי דייוויס

הארי ליימן דייוויס (באנגלית: Harry Lyman Davis;‏ 25 בינואר 1878 – 21 במאי 1950) היה פוליטיקאי אמריקאי מאוהיו, איש המפלגה הרפובליקנית, שכיהן כראש עיריית קליבלנד ה-38 וה-44 וכמושל אוהיו ה-49. הארי דייוויס נולד בקליבלנד כבנם של איוון וברברה ג'ונס דייוויס. בגיל 13 הוא עזב את לימודיו בבית הספר כדי לעבוד במפעל פלדה, והמשיך ללמוד בבית ובבית ספר של ערב. בגיל 21 הוא היה היועץ המשפטי של חברת הטלפונים של קליבלנד ומאוחר יותר הקים חברות למכירת מניות בחברות טלפון ופוליסות ביטוח. ב-1909 נבחר דייוויס כגזבר המפלגה הרפובליקנית בקליבלנד. ב-1915 הוא נבחר כראש עיריית קליבלנד לאחר שניצח בבחירות את פיטר ויט. כראש העיר הקים דייוויס ב-1917 את המועצה המייעצת למלחמה לסיוע למאמץ המלחמתי במלחמת העולם הראשונה, ופעולתו זכתה להכרה לאומית. הוא גם התמודד עם מהומות 1 במאי 1919 והפצצת ביתו על ידי מסיתים קומוניסטים. הבהלה האדומה שהתחוללה באותה תקופה יצרה סדרה של דילמות חדשות. דייוויס הגיב לפגיעות בקידום גירושם של הקומוניסטים מאמריקה. ב-1919 התפטר דייוויס מכהונתו כראש העיר והתמודד בהצלחה בבחירות למשרת מושל אוהיו. כמושל כיהן דייוויס תקופת כהונה אחת. בעת כהונתו כמושל הוא ארגן מחדש את מבנה הזרוע המבצעת של הממשל באוהיו כך שתכלול קבינט של שבעה בעלי תפקידים שיסייעו לו בניהול ענייני המדינה. ב-1922 לא התמודד דייוויס על כהונה שנייה כמושל, והעדיף להתמודד שוב ב-1924, עת הובס על ידי המושל שהחליפו א. ויקטור דונהי. בשנים 1934–1935 כיהן דייוויס שוב כראש עיריית קליבלנד. בשנותיו האחרונות הייתה בריאותו של דייוויס רופפת. הארי דייוויס נפטר בביתו שבקליבלנד ב-21 במאי 1950, זמן קצר לאחר שלקה בקריש דם במוחו. הוא נטמן בבית הקברות לייק ויו שבעיר. מדיה וקבצים בנושא הארי דייוויס בוויקישיתוף הארי דייוויס, באתר "Find a Grave" (באנגלית) "Cleveland Proposes to Deport All Reds" (PDF). The New York Times. New York, NY. June 5, 1919. p. 2.
מדליית השירות הכללי (2008)

מדליית השירות הכללי 2008 (באנגלית: General Service Medal בר"ת: 2008 GSM) היא מדליית מערכה אשר מוענקת למשרתים בכוחות המזוינים של בריטניה על השתתפות במערכות ומבצעים קטנים סביב העולם החל משנת 2008. בשונה ממדליית השירות הכללי (1962) אותו הוא החליף, אבזמי המערכה שנוספים למדליה מתייחסים לאזור גאוגרפי ולא למערכה מסוימת. המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותה של המלכה אליזבת', בטבעת סביבה נכתב בראשי תיבות תוארה המלכותי המלא; 'ELIZABETH II DEI GRATIA REGINA F D' (אליבת' השנייה, בחסד אלוהים, מגנת האמונה). מצידה השני בתוארת דמותה של בריטניה אוחזת קלשון ומאחוריה אריה. מתחת לבריטניה נכתב למען שירות מערכה 'FOR CAMPAIGN SERVICE', כאשר מסביב מוצגים זרי עלי אלון המעטרים את האיור המרכזי. המדליה תלויה מסרט המורכב מפסים ירוקים וסגולים לסירוגין, עם פס ירוק עבה במרכז. תצורה זו נהוגה גם באות העיטור (גרסה מוקטנת של העיטור אשר נענדת באירועים לא פורמליים). המדליה כוללת שישה אבזמים לציון פעולות ומערכות שונות שניתנו לענידה על סרט העיטור. בשונה ממדליות שירות קודמות, כל אבזם מציין אזור גאוגרפי במקום שם של מערכה ספציפית. דרום אסיה (Southern Asia): פעילות אימון צוותי חבלה וסילוק פצצות בפקיסטן (2008-2015) חצי האי ערב (Arabian Peninsula): מבצע קוונטאם (2009-2012) ומבצע אייסיני (2012-2013) צפון אפריקה (Northern Africa): מבצע דפרנס (לוב, 2011) ומבצע ווקאטה (לוב, 2011-כיום) מערב אפריקה (Western Africa): מבצע הסיוע ניקומב במאלי (2013 ו-2018-כיום) מזרח אפריקה (Eastern Africa): מספר מבצעי ביטחון וסיוע בסומליה כחלק ממבצע טנגהאם הנרחב (2012-כיום) מפרץ עדן (Gulf of Aden): כוח משימה 50 בפעילות הגנה על ספינות סחר במפרץ עדן (2016) מדיה וקבצים בנושא מדליית השירות הכללי בוויקישיתוף תיאור העיטור באתר משרד הביטחון של ניו זילנד. תיאור העיטור באתר משרד הביטחון של אוסטרליה.
Broken Bones

"Broken Bones" (בעברית: "עצמות שבורות") הוא סינגל הבכורה של להקת היורודאנס הקנדית, Love Inc. (אנ'). הסינגל יצא בנובמבר 1997 כסינגל הראשון מתוך האלבום Love Inc.. השיר הגיע לפסגה של מצעד שירים לריקודים הקנדי ולמקום ה-6 במצעד הקנדי במרץ 1998, הוא זכה רק למקום ה-24 במצעד הקנדי הרשמי. למרות זאת הוא זכה בפרס וידאו של השנה בקנדה. מחוץ לקנדה הוא הגיע למצעדי הפזמונים באוסטרליה ובבריטניה. מידע על הסינגל "Broken Bones" באתר מיוזיק בריינז
מנו מרטון

מנו מרטון (שמו הבדוי היה פאל ארווה; בהונגרית: Marton Manó; קאפושוואר, 4 באפריל 1874 – בודפשט, 22 בדצמבר 1928) היה עיתונאי, עורך עיתון, משורר יהודי-הונגרי. מנו מרטון נולד במשפחה יהודית כבנם של שמואל מרטון, בעל הפונדק ושל צציליה פישר. כבר בגיל צעיר היה כתב של היומון "יומן פץ'", ומאז 1897 היה העורך של היומון נאג'ווארד (Nagyvárad) שהיה יומון חברתי וכלכלי בין 1870 לבין 1944. הוא השיק את העיתון היומי שלו ב-1912 למעשה ייסד את "אוי נאג'ווארד" (נאג'ווארד החדשה) שלימים שמר על אופיו הצבעוני והזריז גם כ"עיתון הערב של נאג'ווארד". ב-1902 היה לו ויכוח מתוקשר עם אנדרה אדי שמהותו לא נמסר. ב-1912 ארגן את שביתת העיתונות הראשונה בהונגריה. מחזהו בן המערכה האחת הוצגה על ידי "האגודה הספרותית מחר" באוראדיה ב-20 במרץ 1909. עד לחתימת חוזה טריאנון (שניתק את אוראדיה מממלכת הונגריה), היה הכתב באוראדיה של היומון אשט. אשתו הייתה מריה פאונץ, בתם של הסוחר שמואל פאונץ ושל קרולינה דגן, אותה נשא לאישה ב-4 באפריל 1897, בדומבובאר. מנו מרטון הובא למנוחות בבית הקברות היהודי ברחוב קוזמה בבודפשט. הניסיונות הספרותיים ראשונים של מרטון בשנות ה-90 של המאה ה-19 קיבלו ביטוי בעיתון "אַ הֵט" (A Hét) כלומר "השבוע" של יוז'ף קיש. מחזותיו בשם "במגרש פתוח" (1909), "בְּנִי ההוסאר" (1910) ו"השמש זורחת בבית הכומר" (1914) הוצגו בתיאטרון סיגליגט באוראדיה והצגותיו הקטנות יותר הוצגו על ידי שחקנים חובבים. מאמרו "הצנזורה הבימתית באוראדיה לפני מאה שנה" הופיע באוראדיה, 25 באוקטובר 1925. הוא היה חבר מערכת במגזינים "המילה ההונגרית" (Magyar Szó) ו"אביב" (Tavasz) תחת הכותרת של "אוצר האנקדוטה ההונגרית החדשה" השלים את האוסף "מפה לאוזן" של בלה טוט (בודפשט, 1901) ופרסם אותו בגליונות כתב העת של "אביב" (1919-1920) בארבעה פרסומי המשך. ספר פואטי. (שירה, 1899) במגרש הפתוח (אוראדיה, 1909) מארי ומריקה וסיפורים נוספים (בשמו הבדוי, אוראדיה, 1919) בלה ז'ולט: על עשרים וחמש שנות העיתונות של מנו מרטון. אוראדיה, יומון, 31 באוגוסט 1920 ספרות הבונים החופשיים ההונגרים ברומניה Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש. 1969) Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0 (לקסיקון ספרותי הונגרי ברומניה) Új magyar irodalmi lexikon II. (H–Ö). Főszerk. Péter László. Budapest: Akadémiai. 1994. 1336. ISBN 963-05-6806-3 (לקסיקון ספרותי הונגרי חדש) "Születési bejegyzése a kaposvári izraelita hitközség születési akv. 20/1874. folyószáma alatt". "Marton Manó halotti bejegyzése a Budapest I. kerületi állami halotti akv. 2988/1928. folyószáma alatt". "Marton Manó nagyváradi szerkesztő meghalt". Az Est. 1928-12-25. p. 14. "Házasságkötési bejegyzése a dombóvári állami házassági akv. 18/1897. folyószáma alatt". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנו מרטון".
אלכס האסל

אלכסנדר סטיבן האסל (באנגלית: Alex Hassell; נולד 7 בספטמבר 1980) הוא שחקן קולנוע וטלוויזיה אנגלי, ומייסד שותף של The Factory Theatre Company. האסל נולד בסאות'אנד-און-סי, שבאנגליה. אביו כומר. הוא למד בבית הספר המרכזי לדיבור ודרמה לאחר שסיים את התיכון, בצ'למספורד, אסקס. בראשית קריירת המשחק שלו הופיע האסל במספר תפקידי במה. הוא שיחק בתפקיד האל במחזה הנרי הרביעי, חלק ראשון והנרי השישי, חלק ראשון, ובתפקיד הנרי החמישי, מלך אנגליה במחזה הנרי החמישי, לצד קבוצת התיאטרון הלהקה השייקספירית המלכותית. בשנת 2017 שיחק בהפקה ההוליוודית הראשונה שלו, סודות הפרברים של ג'ורג' קלוני. מאוחר יותר באותה שנה הוא הופיע בעיבוד לרומן המיניאטורות של ג'סי ברטון. הוא גם הופיע בעונה הראשונה של הסדרה "הבנים" בשנת 2019. באותה שנה גילם סוכן מוסד בסרט אתר הצלילה בים האדום. בשנת 2021 גילם את דמותו של וישס בסדרה "קאובוי ביבופ" בהפקת שירות ההזרמה נטפליקס. אלכס האסל, ברשת החברתית אינסטגרם אלכס האסל, במסד הנתונים הקולנועיים IMDb (באנגלית) Wise, Louis (2017-12-17). "Interview: Alex Hassell, star of The Miniaturist". The Times. ISSN 0140-0460. נבדק ב-2017-12-27. Hoggard, Liz (2015-11-01). "Alex Hassell: 'Of course you hope people will say – yes, I saw his Henry V'". The Guardian (באנגלית בריטית). ISSN 0261-3077. נבדק ב-2017-12-27. Billington, Michael (2015-09-23). "Henry V review – Alex Hassell catches the conscience of the king". The Guardian (באנגלית בריטית). ISSN 0261-3077. נבדק ב-2017-12-27. "Alex Hassell | United Agents". www.unitedagents.co.uk (באנגלית). נבדק ב-2017-12-27. Conrad, Anna. "Alex Hassell on his mysterious role in The Miniaturist". נבדק ב-2017-12-27. Abhishek, Aharon (2020-04-22). "'The Boys': 'If it ain't the invisible c***', fans react to Translucent's look in new photo". Meaww. נבדק ב-2021-10-31. Is The Red Sea Diving Resort a true story? The extraordinary real events at the Arous Holiday Village behind the Netflix film, inews.co.uk, ‏5 ביולי 2019 Volpe, Allie (2021-10-22). "How 'Tragedy of Macbeth' Star Alex Hassell Became a Shakespeare Whisperer". Backstage. נבדק ב-2021-10-31.
הקנאת הפרסי

הקנאת הפרסי (בפרסית: قنات ایرانی) הוא אחד מאתרי המורשת התרבותית העולמית של אונסק"ו באיראן. אתר המורשת העולמי הסדרתי כולל אחד עשר קנאתים המשמשים להובלת מים לשתייה ולצרכים תעשייתיים ממי התהום של אזורים גבוהים יותר. ערך מורחב – פוגארה מערכת הפקת המים על ידי קנאת פותחה לפני כמה אלפי שנים באזור איראן והתרחבה משם למקומות אחרים. קנאתים מצויים בעיקר ביישובים הקרובים להרים עם רמות משקעים גבוהות יחסית. המים היורדים באמצעות גשם, מחלחלים ומתאספים באקוויפר. באזור המיושב, האקוויפר לרוב עמוק מדי מתחת לפני השטח מכדי שאפשר לשאוב ממנו מים באמצעות באר. לכן, מים נלקחים מהאקוויפר במעלה המדרון באמצעות קידוח המכונה "באר האם" ומוזרמים ליישוב דרך ערוץ קנאת תת-קרקעי, ששיפועו נמוך בהרבה משפוע המדרון ומשפוע האקוויפר. מנהרת הקנאת יוצאת מהמדרון בנקודה מסוימת, וניתן לשאוב משם את המים כדי לספק ליישוב מים או להשקיית שדות. פירי גישה אנכיים שימשו בתחילה לבניית המנהרה ולאחר מכן גם לתחזוקה וניקוי שלה. שימוש במנהרה להובלת מים מפחית את אובדן המים באמצעות אידוי, דבר חשוב במיוחד באזורים חמים ויבשים. הקנאת הפרסי נוסף לרשימת המורשת העולמית של אונסק"ו בשנת 2016 בהתבסס על החלטה של הישיבה ה-40 של ועדת המורשת העולמית. אחד עשר הקנאתים שנבחרו למורשת עולמית, על מקורותיהם ומבניהם בהתאמה, ממחישים את מגוון הטכניקות בהן נעשה שימוש ואת השונות של מערכות התעלות בכל הנוגע לתפוצה הגאוגרפית, לאורכן ולזמן מוצאן. לחלק מהמבנים יש חשיבות מיוחדת גם בשל הקשר שלהם עם טקסים או זרמים דתיים מסוימים, למשל במקרה של הקנאתים אבראהים-אבאד ומוזדאבאד. ההכרזה על אתר המורשת נעשתה על בסיס קריטריונים 3 ו-4. קריטריון (iii): מערכת הקנאת הפרסית היא עדות יוצאת דופן למסורת של אספקת מים לאזורים צחיחים לתמיכה ביישובים. ההישגים הטכנולוגיים והקהילתיים של הקנאתים ממלאים תפקיד חיוני של הקנאת בהיווצרותן של ציוויליזציות שונות. חשיבותו המכרעת לאזור הצחיח הגדול יותר באה לידי ביטוי בשמה של הרמה המדברית של איראן המכונה "תרבות קנאת". פיזור היישובים הראשונים על מניפות סחף של הרמה הפנימית והמדבריות של איראן קשור באופן מיידי לדפוס התפוצה של מערכת הקנאתים ברחבי המדינה. המערכת מציגה גם מסורת תרבותית חיה יוצאת דופן של ניהול קהילתי של משאבי מים. קריטריון (iv): מערכת הקנאת הפרסית היא דוגמה יוצאת דופן למכלול טכנולוגי הממחיש שלבים משמעותיים בהיסטוריה של היישוב האנושי באזורים צחיחים וצחיחים למחצה. בהתבסס על חישובים מורכבים ואיכויות ארכיטקטוניות יוצאות דופן, מים נאספו והובלו באמצעות כוח הכבידה למרחקים ארוכים ומערכות הובלה אלו נשמרו במשך מאות שנים ולעיתים אלפי שנים. מערכת הקנאתים אפשרה התיישבויות וחקלאות, אך גם היוותה השראה ליצירת סגנון אדריכלות ונוף ייחודי למדבר, הכולל לא רק את הקנאתים עצמם, אלא גם את המבנים הקשורים אליהם, כגון מאגרי מים, טחנות, מערכות השקיה וגנים. — אתר אונסק"ו מדיה וקבצים בנושא הקנאת הפרסי בוויקישיתוף The Persian Qanat לשיטת הולכת מים זו יש כמה כינויים. הכינוי המקובל ברוב השפות הוא קַנַאת (מערבית قناة), בפרסית היא מכונה קַארִיז (كاريز), ובישראל מקובל להשתמש בשם פוגארה שמקורו בערבית מרוקאית. בערך זה נעשה שימוש בכינוי של אתר המורשת Decision : 40 COM 8B.21 Advisory Body Evaluation (ICOMOS)
מחלף רבין

מחלף רבין (הידוע גם בשמו הקודם, מחלף שמריהו) הוא מחלף בכביש 2 (כביש החוף) הנמצא בין הרצליה פיתוח לבין כפר שמריהו. לפני הקמתו של המחלף נודע הצומת כאחת מנקודות התורפה של התחבורה בישראל, וכונה באירוניה "הפקק של המדינה" בגלל עומסי התנועה הכבדים שבו, שלעיתים התארכו עד לנתניה. עוד בתחילת שנות ה-80 הועלו תוכניות למחלוף הצומת, ובתחילת שנות ה-90 הקצתה מע"צ תקציב לצורך העניין והחלה בעבודות. תושבי הסביבה התנגדו למחלף, ובפרט להצעת מע"צ להקימו כגשר עילי, שייפגע בערך דירותיהם. ההתנגדות עיכבה את הפרויקט במשך שנים רבות. לאחר בוררות מקצועית הגיעו הצדדים להסכמה. הרעיון המקורי למחלוף היה באמצעות גשר-עילי, אולם התנגדות התושבים הובילה בסופו של דבר לבנייתו של כביש משוקע, שבו זורמת התנועה בכביש 2, ומעליו גשר, שבו זורמת התנועה מהרצליה פיתוח לכפר שמריהו ולהפך, ללא הגבהה של כביש זה. כדי למנוע בעיות של הצטברות מים במחלף, נבנתה, לראשונה בישראל, תעלת ניקוז המופעלת על ידי חמש משאבות המגובות בגנרטור חשמלי. כמו כן, לרווחת תושבי הסביבה, נסלל הכביש באספלט שקט, שמוריד את עוצמת הרעש מחיכוך המכוניות בכביש, והוקמו קירות אקוסטיים. את הפרויקט בנתה חברת סולל בונה שזכתה במכרז של מע"צ. עלות ההקמה הכוללת של הפרויקט הייתה 45 מיליון שקל. המחלף נחנך בספטמבר 1995, בטקס חגיגי בנוכחות ראש הממשלה יצחק רבין ושר התשתיות בנימין בן-אליעזר. בדיעבד התברר כי לטקס הגיע גם יגאל עמיר, במטרה להתנקש בראש הממשלה, אך באותה הפעם החליט שלא לממש את תוכניתו (ומימש אותה כחודשיים לאחר מכן בכיכר מלכי ישראל). ב-1996 התקבלה החלטת ממשלה לשנות את שמו של המחלף ממחלף שמריהו למחלף רבין, אולם ביצוע השינוי התעכב עד שנת 2003. ראו למשל: על כבישים איטיים ומהירים כביכול, מעריב, 29 באוגוסט 1973 אסירים בפקק, מעריב, 20 בנובמבר 1987
סטניסלב בלקובסקי

סטניסלב אלכסנדרוביץ' בלקובסקי (ברוסית: Станислав Александрович Белковский; נולד ב-7 בפברואר 1971) הוא טכנולוג פוליטי רוסי, פובליציסט ומנחה רדיו. בלקובסקי בעל טור בעיתון הקומסומולץ המוסקבאי. השתתף בתוכנית השבועית "בלקובסקי. קו ישיר" בתור המומחה הראשי של ערוץ הטלוויזיה דוז'ד. בלקובסקי הוא יוצר התוכנית השבועית "זמן בלקובסקי" בתחנת הרדיו "הד מוסקבה". בשנים 2004–2005 החל להתנגד בגלוי לשלטונו של ולדימיר פוטין, שנחשב בעיניו קומפרדור, מושחת ואנטי-דמוקרטי. ב-15 בספטמבר 2023 פורסם שמשרד המשפטים של רוסיה הכניס את בלקובסקי לרשימה של "סוכנים זרים". מדיה וקבצים בנושא סטניסלב בלקובסקי בוויקישיתוף סטניסלב בלקובסקי, ברשת החברתית פייסבוק סטניסלב בלקובסקי, ברשת החברתית אקס (טוויטר) סטניסלב בלקובסקי, ביישום טלגרם סטניסלב בלקובסקי, ברשת החברתית אינסטגרם סטניסלב בלקובסקי, סרטונים בערוץ היוטיוב https://tvrain.ru/guests/stanislav_belkovskii-47066/ https://echo.msk.ru/programs/belkovskytime/ https://info24.ru/news/stanislav-belkovskij-priznan-inoagentom.html ערך זה הוא קצרמר בנושא רוסים ובנושא תקשורת. אתם מוזמנים לתרום לוויקיפדיה ולהרחיב אותו.
Intention (שיר של אינטליג'נט מיוזיק פרוג'קט)

"Intention" (בעברית: "מטרה") הוא שיר שהוקלט על ידי להקת הרוק הבולגרית אינטליג'נט מיוזיק פרוג'קט. הוא יצא לאור ב-5 בדצמבר 2021, וייצג את בולגריה באירוויזיון 2022. לטענת הלהקה, השיר עוסק במאבקים הפנימיים שכול אדם חווה במהלך חייו. הבית הראשון מספר על חייו של ילד ממשפחה קשת-יום. אולם במהלך הפזמון הילד צובר תחושת ביטחון עצמי, בהתאם לקשיים שחווה במרוצת חייו. בבית השני מילות השיר הופכות לחיוביות. "Intention" מסתיים במסר הקובע כי יש להניח לעבר ולהתמקד בעתיד. ערך מורחב – בולגריה באירוויזיון 2022 ב-25 בנובמבר 2021 הכריזה רשות השידור הממלכתית בבולגריה כי אינטליג'נט מיוזיק פרוג'קט נבחרו לייצג את המדינה באירוויזיון 2022, שעתיד להתקיים בטורינו, איטליה. שירם לתחרות, "Intention", יצא לאור ב-5 בדצמבר אותה השנה. מילות השיר עוסקות במאבקים פנימיים שכל אדם חווה במהלך חייו. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי בולגריה תופיע בחלק הראשון של חצי הגמר הראשון. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בולגריה אמורה להופיע שביעית, לאחר אוקראינה ולפני הולנד. ב-10 במאי 2022 ביצעה אינטליג'נט מיוזיק פרוג'קט את "Intention" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 29 נקודות. סרטון השיר "Intention" באתר יוטיוב Feliks, Natalie (2022-01-04). ""I'm never in the safety zone" – Intelligent Music Project's "Intention" talks about the struggles of getting through life". Wiwibloggs (באנגלית אמריקאית). נבדק ב-2022-02-16. Senkishev, Georgi (2021-11-25). "🇧🇬 Bulgaria: Intelligent Music Project to Turin for Eurovision 2022". Eurovoix (באנגלית בריטית). Intelligent Music Project - Intention - Bulgaria 🇧🇬 - Official Music Video - Eurovision 2022, eurovision.tv (האתר הרשמי של האירוויזיון) (באנגלית) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022